b'\n_START_ARTICLE_\nAlexandru A. Su\xc8\x9bu\n_START_SECTION_\nVia\xc8\x9ba\n_START_PARAGRAPH_\nFiul marelui c\xc4\x83m\xc4\x83ra\xc8\x99 (\xc8\x99ambelan) Alexandru Su\xc8\x9bu-Dragomanaki (nepot de frate al domnului Alexandru Nicolae Su\xc8\x9bu) \xc8\x99i al Mariei Hrisomali, a fost doctor \xc3\xaen medicin\xc4\x83 al Facult\xc4\x83\xc8\x9bilor din Atena (1863) \xc8\x99i Paris (1865). \xc3\x8entors \xc3\xaen \xc8\x9bar\xc4\x83, a devenit fondatorul Catedrei de Psihiatrie din Rom\xc3\xa2nia, medic \xc8\x99ef al ospiciului de aliena\xc8\x9bi M\xc4\x83rcu\xc8\x9ba din Bucure\xc8\x99ti (1866-1909), directorul ospiciului M\xc4\x83rcu\xc8\x9ba (1867-1878 \xc8\x99i 1880-1892), fondatorul \xc8\x99i redactorul Gazetei spitalelor (Paris, 1867), unul dintre redactorii Gazetei medico-chirurgicale a spitalelor\xe2\x80\x99\xe2\x80\x99 (1870-1880), fondatorul sanatoriului pentru aliena\xc8\x9bi Caritatea din Bucure\xc8\x99ti (unde a fost internat \xc3\xaen mai multe r\xc3\xa2nduri poetul Mihail Eminescu \xc8\x99i unde a \xc8\x99i decedat), profesor de medicin\xc4\x83 legal\xc4\x83 la Universitatea din Bucure\xc8\x99ti (1879), efor al spitalelor civile rom\xc3\xa2ne (1892), fondatorul Jurnalului psihiatriei \xc8\x99i medicinei legale (1884), membru al Consiliului sanitar superior (1896), membru corespondent al Academiei rom\xc3\xa2ne (1888), expert \xc3\xaen psihiatrie medico-legal\xc4\x83 a Tribunalului._NEWLINE_Alexandru Su\xc8\x9bu a fost c\xc4\x83s\xc4\x83torit cu Eliza Z\xc4\x83d\xc4\x83riceanu \xc8\x99i a fost tat\xc4\x83l doctorului Alexandru Su\xc8\x9bu (1876 - 1925). A fost \xc3\xaenmorm\xc3\xa2ntat \xc3\xaen Cimitirul Bellu din Bucure\xc8\x99ti.'